<classify> SHOMARI BINDA -MUSOMA MWALIMU mstaafu, ambaye hakutaka jina lake liandikwegazetini, ameishukuru Taasisi ya Kuzuia na Kupambana na Rushwa Takukuru Mkoawa Mara kumsaidia kuokoa fedha zake zaidi ya Sh milioni 14. Akizungumza na MTANZANIA kuhusu kilichomkuta baada yakuchukua mkopo kwa wakopeshaji wa mtaani, alisema kama si kusaidiwa na taasisihiyo, nyumba yake ingeuzwa kutokana na mkopo aliochukua. Mwalimu huyo alisema alichukua mkopo wa Sh milioni 7,200,000na akatakiwa kurejesha Sh milioni 24 na riba ilikuwa Sh milioni 16.8. Alisema baada ya kusikia taarifa ya Takukuru ya kuwafuatiliawakopeshaji wasio waaminifu na kuwataka waliokopeshwa kwenda kutoa taarifaaliamua kwenda ili asikilizwe. Mstaafu huyo alisema baada ya kusikilizwa, maofisa waTakukuru waliingilia kati suala lake na kufanikiwa kumsaidia kuokoa zaidi ya Shmilioni 14. Naishukuru taasisi hii kwa msaada mkubwa walionipatiakatika suala langu lililokuwa likinikabili. Nilikopa kidogo, riba ilikuwa kubwa, nikatakiwakurejesha kiasi kikubwa cha fedha, bila msaada niliopata ningeweza hata kuuziwamji wangu na mimi ni mstaafu na nina familia kubwa, alisema. Mkuu wa Takukuru Mkoa wa Mara, Alex Kuhanda, alisema baadaya kufuatilia jambo hilo, mwalimu huyo alirejesha Sh 9,744,000 na riba ambayo ilikuwaSh 2,544,000, badala ya Sh milioni 16,800,000 na hivyo kuokoa Sh milioni 14.2. Kuhanda aliwataka wastaafu au hata watumishi walio katikautumishi kuacha kukopeshwa kwa riba zisizokubalika na wale walioingia kwenyeukopeshaji usiofaa kufika kwenye ofisi za Takukuru na kutoa taarifa.  <topic>: KITAIFA 